Държавен вестник, бр. 9, 2010 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  9
(6) При положителна преценка мениджърът 
внася предложение до началника на затвора 
за разкриване на работния обект.
(7) Началникът на затвора или поправител­
ния дом възлага на заместника по режимна 
и надзорно-охранителна дейност изготвянето 
на писмено становище относно условията за 
транспортиране, възможностите за контрол на 
работното място от служители на надзорно-
охранителния състав, какви клаузи да бъдат 
включени в договора за действие при особени 
случаи и други.
(8) В предложението си до главния директор 
на ГДИН началникът на затвора или поправител­
ния дом обобщава становищата на мениджъра 
и заместник-началника, като изразява своето 
мнение за разкриването на работния обект.
Чл. 180. (1) След издаване на заповедта по 
чл. 178 се договаря сключването на конкретния 
договор.
(2) При договарянето се преценяват допъл­
нително:
1. предметът на дейност на фирмата работо­
дател, лицето, което я представлява, и дали зад 
него не се прикрива друг работодател – бивш 
затворник или криминално проявено лице;
2. разполага ли работодателят с транспортни 
средства и лицензирана фирма, на която да се 
възложи охраната на лишените от свобода по 
време на работа;
3. възможността за договаряне на други 
условия – даване на допълнителна храна на 
работещите, организиране на курсове за при­
добиване на специалност или професионална 
квалификация, наемането на работа на лишени 
от свобода след изтърпяване на наказанието 
и други.
(3) Процесът на договаряне се провежда с 
активното участие на оперативните работни­
ци от Министерството на вътрешните работи, 
обслужващи местата за лишаване от свобода.
Чл. 181. Управителният съвет на Държавно 
предприятие „Фонд затворно дело“ определя 
лицата, които имат право да сключват до­
говори от името и за сметка на държавното 
предприятие.
Чл. 182. (1) Лишените от свобода, които из­
търпяват наказание в затворнически общежития 
от открит тип и са поставени на лек режим, 
работят предимно на обекти извън района на 
затворническите общежития без охрана.
(2) Контролът на лишените от свобода, 
изтърпяващи наказание в затворническо об­
щежитие от открит тип, които са поставени 
на общ режим и работят на външни работни 
обекти, се осъществява от служители на над­
зорно-охранителния състав по график, утвърден 
от началника на затворническото общежитие.
Чл. 183. (1) Лишените от свобода, които 
изтърпяват наказание в затвори и затворнически 
общежития от закрит тип, работят в предприя­
тия, цехове и работилници на територията на 
съответните затвори, поправителни домове и 
затворнически общежития.
(2) Лишените от свобода по ал. 1 могат да 
бъдат извеждани на работа извън затвора или 
затворническото общежитие по изключение 
на обособени външни охраняеми обекти само 
при осигурена охрана от държавни служители 
с полицейска подготовка.
(3) Държавните служители с полицейска под­
готовка от ГДИН и Главна дирекция „Охрана“ 
могат да охраняват външни работни обекти по 
тяхно желание. В тези случаи те подават молба 
със съгласието на прекия си ръководител до 
съответния началник на затвор, поправителен 
дом или затворническо общежитие.
(4) За одобрените държавни служители 
в съответния затвор, поправителен дом или 
затворническо общежитие се води регистър.
(5) Охраната по ал. 3 се поема въз основа 
на заповед на началника на затвора или за­
творническото общежитие след сключване на 
договор със съответния работодател. В дого­
вора се уговарят разходите за охрана, които 
се превеждат по сметка на Министерството на 
правосъдието.
Чл. 184. Ако срокът на договора за отдаване 
на труд е по-дълъг от 3 месеца и групата на ли­
шените от свобода е по-голяма от 10 души, могат 
да бъдат договаряни курсове за придобиване на 
специалност, за повишаване на квалификацията 
или стимулиращи социални мероприятия, които 
са за сметка на работодателя.
Чл. 185. Редът за извеждане и прибиране от 
работа, организацията на работното място и 
специфичните права и задължения на лишените 
от свобода, свързани с участието в трудова дей­
ност, се уреждат с правилниците за вътрешния 
ред в затворите и затворническите общежития 
от закрит и открит тип.
Г л а в а  ш е с т а
ОСВОБОЖДАВАНЕ ОТ МЕСТАТА ЗА ЛИ­
ШАВАНЕ ОТ СВОБОДА
Чл. 186. Лишените от свобода се освобожда­
ват от затворите и поправителните домове само 
след писмено нареждане от началника, което 
се изпълнява от дежурния главен надзирател 
след проверка на самоличността на лицето.
Чл. 187. Когато съществува съмнение, че 
лишеният от свобода е изпаднал в състояние 
на невменяемост, началникът на затвора или 
на поправителния дом уведомява окръжния 
прокурор по местоизпълнението на наказанието 
с оглед прилагането на чл. 427 от Наказател­
нопроцесуалния кодекс във връзка с чл. 89 от 
Наказателния кодекс.
Чл. 188. (1) Три месеца преди освобож­
даването на лишените от свобода поради 
изтърпяване на наказанието с тях най-малко 
два пъти седмично се провеждат ресоциали­
зационни мероприятия с участие на социални